«Дарын» мектеп-лицейі КММ

Баяндама

Рефлексияның лексикалық және грамматикалық түрлері арқылы оқушылардың қазақ тіліне қызығушылығын оаяту

қазақ тілі мен әдебиеті мұғалімі:

Сейпиева Бибигуль Акантаевна

Петропавл қаласы, 2020 жыл

Қазір дамыта оқытуидеясының оқыту үрдесіне енуіне, жаңашылдықтың артуына байланысты рефлексияның педагогикадағы алатын орнының мәні арта түсіп, адамды, білімді дамытудың шарттарының бірі болып отыр.

**Рефлексия дегеніміз не?**

Рефлексия сөзі латын тілінде - reflexio - артқа қарайлау (кейінге оралу) деген мағынаны білдіреді.

Шет тілдер сөздігінде рефлексия - ой елегінен өткізу, өзін-өзі тану, өз-өзіне есеп беру деген сөз.

Педагогика саласында рефлексия - іс-әрекеттің өзіндік талдауы және оның нәтижесі.

**Рефлексияның мақсаты:** оқушының өзінің білімін, білімінің негізін, оларды меңгерудің жолдарын анықтау.

**Рефлексия нәтижесі** – міндеттерді шешу тәсілдерін түсіну.

**Оқушы үшін рефлексияның тиімділігі:**

• Рефлексия – оқушыны өз – өзіне есеп беруге баулиды;

• Рефлексия арқылы оқушының қажеттілігін біле аламыз;

• Рефлексия арқылы оқушының өзіндік көзқарасы қалыптасады

• Рефлексия арқылы білім беру барысының сапасын жақсартуға болады

• Рефлексияның нәтижесінде сыни көзқарас қалыптасады

• Өз – өзіне баға бере алады

• Білім алуға деген қызығушылық жоғарылайды;

**Мұғалім үшін рефлексияның тиімділігі:**

• Ақпаратпен күнделікті жұмыс;

• Шығармашылыққа деген ынта-жігері ;

• Әрбір оқушының пікіріне құлақ түру;

• Пәндік білім сапасының артуы;

• Өзіндік сынның қалыптасуы;

• Сыни ойлауға жетелеу.

Рефлексияны әр түрлі жүзеге асыруға болады, сабақтың соңында  әр тақырыптың соңында, сабақ этаптарының арасында, бөлім соңында. Ол ақырындап оқушының ішкі рефлексиясына ұласуы керек.

Рефлексияның төмендегідей түрлері бар:

**-оқу материалының мазмұнының рефлексиясы.** Оқу мәліметінің мағынасының рефлексиясы оқыту субъектінің өз іс - әрекетін саналы түрде ой елегінен өткізіп, оларды білуге, өзіндік дұрыс сезінуге көмектеседі. Іс - әрекет компоненттерін еске түсіру, санадан өткізу, оның мәнін, түрін, өзекті мәселелерін белгілеу, шешу жолдарын аңықтау.

**-көңіл-күй және эмоционалдық жағдайдың рефлексиясы.** Көңіл - күйдің рефлексиясы сабақтың басында немесе аяғында топпен эмоциалдық байланыс орнату үшін қолдану тиімді. Адамның көңіл - күйі бейнеленген карточкалар, көңіл - күйдің түстін бейнелері, эмоциалдық сурет рәсімдерін қолдануға болады. Сабақтың басында және аяғында.

**-іс-әрекет рефлексиясы.** Әрекеттік рефлексия оқу мәліметтерінің әдіс - тәсілдерін ұғыну ықтималдарың береді. Оны үй тапсырмасын сұрау кезінде қолдану тиімді. Сабақтың аяқталған кезіңде әрекеттік рефлексия тәсілі арқылы барлық сабақтың барысында әр оқушының белсенділігін бағалау мүмкіншілігін береді.

Рефлексияның бұл түрлерін жеке, топтық, жұптық түрде өткізуге болады.  
Оқушыларды рефлексия жасауға үйретуде мәселенің психологиялық жағына мән беру тиімді. Мұғалімнің басты міндеті – оқушының өткізген күні немесе істеген жұмысы жайлы айтқысы, ойымен бөліскісі келетіндей психологиялық ахуал жасау. Әсіресе баланың өзі жасаған әрекеттеріне байланысты басынан өткен сезімдерін қайта оралта алуы, ол жайлы қағазға түсіруі немесе басқаша суреттеуі ерекше жағдайды талап етеді.

Рефлексияның қай түрі болмасын мақсатпен тікелей байланысты.

Өз педагогикалық практикамда оқушыларды әр сабақта рефлексия жасауға үйретемін. Өйткені бала рефлексия жасай алмаған жағдайда, яғни өз әрекеттерін түсіндіріп, оларға талдау жасап, бағалай алмаса, онда оның берілген оқу әрекеттерін ғана орындап, бірақ олардың өзінің дамуындағы маңызын түсінбейтіндігі анық. Басқаша сөзбен айтқанда, рефлексия жасай алмайтын оқушы өзінің өзгерістерін де байқамайды.

Сабақтарымда оқушыларым өзі жасаған әрекеттеріне ауызша баға бере алады, сурет салу түрінде, кестелер, сауалнамалар толтыру, шағын эссе жазу сияқты рефлексифті жұмыс түрлерімен айналыса алады. Онда оқушылар алған білімдеріне, тапсырмаларына қорытынды жасап, пікір айтуға дағдыланады, ойын ортаға салады. Нәтижесінде оқушыларым өз-өздерін реттейді. Жүйелі сөйлеуге, ойын ашық жеткізе білуге, талдау жасауға үйренеді. Сабақтың жақсы не жаман, мағыналы не мағынасыз, көңілді не көңілсіз өтуіне байланысты оқушылар эмоцияларын білдіріп отырады. Осыдан мен өзіме қорытынды жасауыма, өзіне баға беруіме болады.

Қазақ тілі сабағында қолданылатын рефлексия түрлері

**1.Оқу материалдарының мазмұнының рефлексиясы.**

Оқушылар өткен материалдың мазмұнын қалай түсінгенін анықтау үшін қолданамын.

**1.** *Ақталмаған сөйлем* тәсілі (тезис):  
Аяқталмаған фразалар сабақ тақырыбына байланысты болуы мүмкін.

Мысалы, 2- сыныпта «Ойыншығыңды көрсетші!» тақырыбын өткенде оқушылар осы фразаларды аяқтайды.

Мынау менің *қуыршағым***.**

Қуыршақ қатты *ойыншық*.

Қуыршақ *әдемі.*

Ол ән *айтады.*

................ **2**. Think wane (*синквейн*) 5 жолдық  
• Бірінші жол- тақырып атауы;  
• Екінші жол – тақырыпты екі сөзбен сипаттау,– белгі немесе сын есіммен;  
• Үшінші жол - осы тақырыптағы іс-әрекетті үш сөзбен сипаттау, етістікпен;  
• Төртінші жол – төрт сөзден тұратын фраза, тақырыпқа қатысты;  
• Бесінші жол– синоним, тақырыпты ашатын.  
Бұл жұмыс түрінде әр оқушы өз ойын, алған әсерін білдіреді.

Мысалы, 3-сынып «Жанды табиғат» тақырыбында синквейн құрасыру

Қарлығаш

Әдемі, пайдалы

Өседі, ұшады, жейді

Қарлығаш жанды табиғатқа жатады.

Құс

3.  *«Сиқырлы қоржын»*. Қоржында тірек сөздер жазылған парақшылар бар, сол сөздерден сөйлемдер құрау.

Мысалы: Алматы, аймақ, Қазақстан қалалары, алма өседі, күн жылы, бидай, Петропал, Көкшетау

Петропавл, Көкшетау, Алматы – Қазақстан қалалары. Петропавл, Көкшетау қалалары Солтүстік аймақта орналасқан. Мен Петропавлда тұрамын. Біздің аймақта бидай өседі. Алматыда алма өседі.....

**2. көңіл-күй және эмоционалдық жағдайдың рефлексиясы;**

Төменде бірнеше тәсілдер көрсетуге болады.

1. *«Пейзаж–көңіл күй айнасы»* әр оқушыға табиғат пейзажы бар сурет таратылады. Оқушыларға суретте өзі қалаған жерді көрсетіп, қазақша бірнеше сөйлеммен түсіндіруді ұсынамын.

Мысалы:

Мынау – гүлдер. Гүлдер жанды табиғатқа жатады. Гүлдер өседі, өзгереді. Маған бәйшешек гүлі ұнайды. Бәйшешек – көктемнің алғашқы гүлі.......

2. *«Түсті карточкалар»* оқушыларда екі карточка: көк және қызыл. Сабақ басында және аяғында қалаған карточкасын көрсетуді сұраймын, бұдан оқушының көңіл күйінің өзгерген, өзгермегенін білуге болады.

***3. Іс-әрекет рефлексиясы***

Жеке жазба жұмыс рефлексиясы.

Бұл жұмыс сабақтың соңғы этапы, қорытынды. Өткізу түрі – тестер, мини - шығарма, эссе, кесте, досыма хат, тірек сызба. Тәсілдерге тоқтасам:  
1. *«Телеграмма»*  
Сабақ соңында 10-15 сөзден тұратын қазақ тілі сабағы туралы ата-аналарына телеграмма жазу ұсынылады. 2-3 минут телеграмма құруға беріледі, содан соң барлығы өз телеграммаларын оқып жалпы қорытынды жасалады.

Мысалы: Қазақстанда тұратын халық өте бақытты. Қазақстан – біздің ортақ шаңырақ. Бір шаңырақ астында тату өмір сүреміз

2. *«Өзіме хат»* жазу дағдысын дамытуға септігін тигізіп, оқушының өзіндік талдау жасауына ықпал етеді. Сабақта не өткені туралы өз-өзіне хат жазу тапсырылады, оқушы жазбаша түрде талдау жасайды.

Мысалы: Менің атым – Саша. Мен сегіздемін. Мен екінші сыныпта оқимын. Мен екінші қатарда, бірінші партада отырамын. ......

3.Жүргізілген жұмыстар бойынша  көңіл – күйді талдау мақсатында өткізілетін *әңгіме*. Бұндай әңгімелесу барысында балалар өздерінің алған әсерлері бойынша ойларын бөліседі, жетістіктері мен қынжылатын жайларды талдайды, бірін- бірі тыңдап үйренеді, өз іс- әрекеттерін талдап үйренеді.

4. «Ашық микрофон» немесе «Тілші» ойыны. Ойынның шарты бойынша оқушылардың арасынан тілші сайланады. Тілші әр оқушыға тақырыпқа қатысты сұрақ қояды. Оқушылар қойылған сұрақтың негізінде интервью береді.

Сенің атың кім?

Сен нешедесің?

Сен нешінші сыныпта оқисың?

Сенің отбасың қандай?

...

5. «СМС» жазу. Қағаздан жасалған ұялы телефонға оқушылар сабақтың қалай өткенін және не туралы білгендерін мұғалімге СМС арқылы жібереді.

Мысалы: Шегарашы шегараны, Отанды күзетеді. Шегарашы итті жаттықтырады, үйретеді. Итпен қылмыскерді ұстайды.

6. «Қар кесегі» әдісі бойынша оқушылар шеңбер құрып, тақырыпты қорытындылайды. Әр оқушы тақырыпқа қатысты тұжырымын айтады. Екінші оқушы оның айтқанын қайталап, өзінің тұжырымын айтады. Үшіншісі екеуінің айтқанын қайталап, өзінің пікірін қосады. Осылайша бүкіл сынып алған біліміне анализ (талдау) жасап шығады.

Мысалы 1-сынып оқушыларымен «Киімдер» «Түстер» тақырыптарын өткеннен кейін өткіздім

Қара шалбар-қара шалбар, сары көйлек- қара шалбар, сары көйлек, қызыл жейде- қара шалбар, сары көйлек, қызыл жейде, көк қолғап ...

7.«Шағын шолу» – күнделікті сабақ барысында 1 минуттық уақыт аясында балалардың не түсінгенін білу үшін жүргізілетін бақылау тәсілі. Қазақ тілі сабағында сол күнгі өткен жаңа сөздерді жаздыру үшін әр балаға парақша ұсынылады. Оқушы есінде қалған сөздерді жазады. Сол арқылы өз білімін өзі бағалауға мүмкіндік алады.

Рефлексия адамның негізгі үш қасиетін өз бетімен білім алу, шешім қабылдай білу, бақталастыққа түсе білуін қалыптастырады, бұл 21 ғасыр талабы. Біздің мамандығымыз жаңа ойларды, тәсілдерді ұнемі қажет етіп отырады. Сондықтан рефлексия жаңа заманға сай талапкерді қалыптастырып, қабілеттерін дамытатын жолдың бірі. Бала ойлауға, сөйлеуге , өзін-өзі дамытуға еркін қол жеткізе алады.